Иахьа аҵыхәтәантәи имҩахь днаскьаргоит 2016-2018 шықәсқәа рзы Гагра араион напхгара азҭоз Заур Бганба. Иара Аԥсны Аџьынџьтәылатә еибашьра далахәын, ианашьан Леон иорден.
"Ауаҩы хазына дҳаԥхеит. Згәы иҭоу зыбз иазырҳәоз, аӡәы игәыхьра зхатәеиԥш изыԥхьаӡоз, аҟәышра, апатриотизм зшьа-зда иалаз иакәын. Ҳара Бзыԥаа ааигәа дҳаԥхеит убасгьы апатриот ду Закан Агрба. Заур иакәзар, иҩызцәа рҟны ҳаҭыр ду иқәын, еснагь ажәа ԥха иҿан. Аԥсны ақырҭуа мпыҵахалаҩцәа анақәла, аибашьра агәҭаҵәҟьа иалагылаз иакәын аҵыхәтәанынӡа, ихы-иԥсы дамеигӡеит, ианаршьеит Леон иорден. Аԥсҭазаараҟны ауаа дырзааигәан, иқыҭауаа дрыцхраауан, ашықәс рацәа ихыҵуамызт, аха иеилкаара дуун. Асовет аамҭақәа инадыркны Бзыԥҭа иҟоу амҿы аус ахьадыруло акомбинат напхгара аиҭон. Даара ирацәаны аҷкәынцәа идкыланы аус руан. Аҭаацәара ԥшӡа дрылатәан, хҩык ахшара драбын", - иҳәеит Алшәындба.
Шәазыӡырҩы аудио. Шәазҿлымҳаз арадио Sputnik Аԥсны.